REGULAMENTUL (CE) NR. 207/2007 AL COMISIEI
din 27 februarie 2007
de stabilire a valorii ajutorului menționat în Regulamentul (CE) nr. 1255/1999 al Consiliului pentru depozitarea privată a untului și a smântânii și de derogare de la Regulamentul (CE) nr. 2771/1999
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a piețelor în sectorul laptelui și al produselor lactate (1), în special articolul 10,
întrucât:
(1)
Regulamentul (CE) nr. 2771/1999 al Comisiei din 16 decembrie 1999 de stabilire a normelor de aplicare a Regulamentului (CE) nr. 1255/1999 al Consiliului privind măsurile de intervenție pe piața untului și a smântânii (2) prevede la articolul 34 alineatul (2) că valoarea ajutorului pentru depozitarea privată menționată la articolul 6 alineatul (3) din Regulamentul (CE) nr. 1255/1999 se stabilește în fiecare an.
(2)
Articolul 6 alineatul (3) paragraful al treilea din Regulamentul (CE) nr. 1255/1999 precizează că valoarea ajutorului se stabilește ținând cont de costurile de depozitare și de evoluția previzibilă a prețurilor pentru untul proaspăt și pentru untul din depozit.
(3)
În ceea ce privește costurile de depozitare, în special costurile de intrare și de ieșire a produselor în cauză, trebuie să se țină seama de costurile zilnice de antrepozit frigorific și de costurile financiare ale depozitării.
(4)
Articolul 29 alineatul (1) din Regulamentul (CE) nr. 2771/1999 precizează că operațiunile de intrare în depozit trebuie să aibă loc între 15 martie și 15 august. Luând în considerare situația actuală a pieței untului, s-ar justifica, pentru anul 2007, să se treacă la 1 martie data la care pot să înceapă operațiunile de intrare în depozit pentru unt și smântână. În consecință, trebuie să se introducă o derogare de la acest articol.
(5)
Comitetul de gestionare a laptelui și a produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
(1) Ajutorul prevăzut la articolul 6 alineatul (3) din Regulamentul (CE) nr. 1255/1999 se stabilește per tona de unt sau de echivalent în unt pentru contractele încheiate în 2007, după cum urmează:
-
15,88 EUR pentru costurile fixe;
-
0,30 EUR pe zi de depozitare contractuală pentru costurile de antrepozit frigorific;
-
o sumă per zi de depozitare contractuală calculată în funcție de 90 % din prețul de intervenție al untului în vigoagre la data când începe depozitarea contractuală și în funcție de o rată a dobânzii de 3,75 % pe an.
(2) Organismul de intervenție înregistrează cererea de încheiere a contractului, în ziua primirii, conform articolului 30 alineatul (1) din Regulamentul (CE) nr. 2771/1999, precum și cantitățile corespunzătoare, data fabricării și locul unde untul este depozitat.
(3) Statele membre transmit Comisiei, cel mai târziu până în ziua de marți a fiecărei săptămâni, înainte de ora 12.00 (ora Bruxelles-ului), cantitățile menționate în cererile din cursul săptămânii precedente.
Articolul 2
Prin derogare de la articolul 29 alineatul (1) din Regulamentul (CE) nr. 2771/1999, în 2007, intrarea în depozit poate avea loc începând de la 1 martie.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 februarie 2007.